Sahib Sailov

Sailov Sahib Ağagül oğlu () - Azərbaycan Kommunist Partiyası Şamaxı Rayon, Qasım İsmayılov Rayon və Astara Rayon partiya komitələrinin birinci katibi.

 Həyatı 
Sahib Sailov 1933-cü ildə doğulmuşdur. 1954-cü ildə V.İ.Lenin adına Azərbaycan Pedaqoji İnstitutunun tarix fakultəsini, 1959-cu ildə Moskva Ali Komsomol Məktəbini, 1975-ci ildə isə Sov.İKP MK yanında Ali Partiya Məktəbini fərqlənmə diplomu ilə bitirmişdir.

1954-1956-cı illərdə orta məktəbdə müəllim kimi işləmişdir. Tarix elmləri namizədidir.

 Siyasi fəaliyyəti 
1950-1964-cü illərdə ilk komsomol təşkilatı katibliyindən Azərbaycan LKGİ Mərkəzi
Komitəsinin katibi vəzifəsinə qədər yol keçmişdir. 1957-ci ildə Salyan Rayon Komsomol Komitəsinin birinci katibi olmuşdur. 1961-1964-cü illərdə Azərbaycan LKGİ Mərkəzi
Komitəsinin təlimatçısı, şöbə müdirinin müavini, katibi olmuşdur.

1957-ci ildən Sovet İttifaqı Kommunist Partiyasının üzvüdür. 1964-1965-ci illərdə Azərbaycan Kommunist Partiyası Mərkəzi Komitəsinin inspektoru olmuşdur.  1963-1971-ci illərdə Respublika Xalq Nəzarəti Komitəsi Ali Şurasının üzvü kimi fəaliyyət göstərmişdir.

O, 1966-1969-cu illərdə Azərbaycan Kommunist Partiyası Astara Rayon Partiya Komitəsinin birinci katibi, 1969-1973-cü illərdə Azərbaycan Kommunist Partiyası Qasım İsmayılov Rayon Partiya Komitəsinin birinci katibi, 1974-cü ildən isə Azərbaycan Kommunist Partiyası Şamaxı Rayon Partiya Komitəsinin birinci katibi olmuşdur.

Öz iddiasına görə 1969-cu ildə Azərbaycan Kommunist Partiyası Mərkəzi Komitəsinin birinci katibi vəzifəsində çalışan Heydər Əliyevlə arasında yaranmış münaqişə səbəbindən o Azərbaycan Kommunist Partiyası Mərkəzi Komitəsinin 26 dekabr 1976-cı il tarixli plenumunda Sahib Sailov plenum üzvlüyündən, Ali Sovetin deputatlığından və partiya üzvlüyündən xaric edildi.

Sahib Sailov 28 dekabr 1977-ci ildə Sahib Sailov səhər saat 10-da respublika prokurorluğuna çağırılmışdır və həbs olunmuşdur. Sahib Sailovun işi ilə bağlı 180 nəfər dindirilmiş və sonda Sahib Sailovun ittihamnaməsi 11 nəfərin cinayət işilə birlikdə baxılması üçün Ali Məhkəməyə göndərilmişdir. Ona 15 il cəza müddəti, onun da 3 ilini bağlı rejimdə, 12 ilini ciddi rejimdə çəkməklə kəsildi. O bağlı rejimini Şuşa həbsxanasında, qalanını isə 2 saylı kolonda çəkmişdir.

 Kitabları 
11 kitabın müəllifidir. 
“Muğanın övladları” 
“Yaşadığım illər, keçdiyim yollar” - 2007-ci ildə “Araz” nəşriyyatı
“Ömrün səhifələri” və
“Saxta hökm (Həyat davam edir)”

 Mənbə 


 İstinadlar 

Kateqoriya:Azərbaycan siyasətçiləri
Kateqoriya:Azərbaycanlı siyasətçilər
Kateqoriya:Azərbaycan kommunistləri
Kateqoriya:Azərbaycan memuarçıları
Kateqoriya:Azərbaycan SSR Ali Sovetinin VII çağırış deputatları
Kateqoriya:Azərbaycan SSR Ali Sovetinin VIII çağırış deputatları
Kateqoriya:Azərbaycan SSR Ali Sovetinin IX çağırış deputatları
Kateqoriya:Azərbaycan Kommunist Partiyası Qasım İsmayılov Rayon Komitəsinin birinci katibləri
Kateqoriya:Azərbaycan Kommunist Partiyası Şamaxı Rayon Komitəsinin birinci katibləri
Kateqoriya:Azərbaycan Kommunist Partiyası Astara Rayon Komitəsinin birinci katibləri
Kateqoriya:Azərbaycan Kommunist Partiyası Mərkəzi Komitəsinin üzvləri